නව කොරෝනා වෛරසය හා ඉන් මතුවන බෝ වන රෝග වළක්වා ගැනීම සඳහා අග්නිදිග ආසියානු කලාපීය රටවල සෞඛ්‍ය බලධාරින්ගේ වැඩමුළුවක් ආරම්භ කෙරේ.නව කොරෝනා වෛරසය පසුගිය වසරේ දී හඳුනාගත් අතර වෛරසය මඟින් ව්‍යාප්ත විය හැකි බෝ වන රෝග වළක්වා ගැනීමේ පූර්ව සූදානම් වීමක් ලෙස මේ සමුළුව පෙරේරා (8) කොළඹ දී ආරම්භ කර ඇත.මේ වෛරසය දැනට ආසියානු කලාපීය රටවල දක්නට නොමැති වුවත් කලාපයේ රටවල විශාල පිරිසක් මැද පෙරදිග රටවල සේවය කරන නිසා ඔවුන්ගෙන් වෛරසය කලාපීය රටවලට ඇතුළු වීමේ අවදානමක් පවතියි.කලාපයේ රටවලට වෛරසය ඇතුළු වීම වළක්වාලීම සහ රටවල් අතර ඒකාබද්ධ බෝ වන රෝග පාලනය කිරීමේ ප්‍රතිපත්තිය තවදුරටත් ශක්තිමත් කිරීම මඟින් නව කොරෝනා වෛරසය රටවලට ඇතුළුවීම වළක්වා ගත හැකි යැයි සෞඛ්‍ය ඇමැති මෛත්‍රීපාල සිරිසේන මහතා සමුළුවට සහභාගී වෙමින් කීය.ලෝක සෞඛ්‍ය සංවිධානයේ අග්නිදිග ආසියානු කලාපීය කාර්යාලය හා සෞඛ්‍ය අමාත්‍යාංශය එක්ව මේ සමුළුව සංවිධාන කර ඇත.මේ වෛරසය පසුගිය වසරේ දී මැද පෙරදිග රටවලින් හඳුනා ගැනිණ.